અમદાવાદ, 1 ઓક્ટોબરઃ ધંધુકા-બગોદાર હાઇવે પર એક કાર અને ટેન્કર વચ્ચે થયેલા અકસ્માતમાં પાંચ લોકોના ઘટના સ્થળે જ મોત નીપજ્યાં હોવાના અહેવાલ સાંપડ્યા છે. માહિતી અનુસાર આ ઘટના વહેલી સવારે બની હતી. કાર પુર ઝડપે આવી રહી હતી અને ટેન્કર સાથે ધડાકાભેર અથડાઇ હતી. જેમાં કારમાં સવાર બે મહિલા અને ત્રણ પુરુષોના ઘટના સ્થળે જ પ્રાણ પંખેરુ ઉડી ગયા હતા. અકસ્માત થયાની જાણ થતાં જ આસપાસના લોકો ઘટના સ્થળે પહોંચી ગયા હતા અને અકસ્માતની જાણ પોલીસને કરી હતી.